Kuna meil esineb tihti  probleeme, et me ei jõua piisavalt kiiresti voodist välja või just õhtul voodi, siis otsustatigi, et peame seda treenima. Keset päeva 14.00 tuli välja kuu ja meil hakkas öörahu. See tähendas, et saime pugeda teki alla ja pidime oma vormi korralikult toolile kokku panema. Protseduurid seega samad mis iga kord enne öörahu. Mul ei olnud selle harjutuse vastu midagi, sest pole midagi mõnusamat kui peale sööki teha väike uinak. Silm hakkaski vaikselt kinni minema ja unenäod tahtsid juba jooksma hakata kui kõlas  äratus (voodis saime olla ca 30 minutit).